als_Latn dik_Latn sag_Latn
Mbrojtësi shkodran optimistë para transfertës me Kamzën: Do të luajmë vetëm për 3 pikët dhe të afrohemi me kreun!
Bernard GJIKOLAJ
Të shtunën Besëlidhja do të udhëtojë drejt Kamzës për të luajtur ndeshjen e radhës në kuadër të fazës së dytë të kampionatit. Në këtë sfidë transfertë Besëlidhja shkon pas fitores së pastër 2-0 që mori ndaj Besës në shtëpi, fitore që i jep mundësi për të pretenduar realisht ngjitjen në Superligë. Një ndër futbollistët që ishte në lartësinë e duhur në sfidën ndaj Besës ishte padyshim edhe mbrojtësi i djathtë shkodrani Arbër Shytani, që për të cilin është sezoni i katërt që luan për ngjyrat e Besëlidhjes. Gjatë një bisede enkas për “Sport Ekspres” shkodrani Arbër Shytani tregon edhe për momentin kur është dëmtuar nga Kapiteni i Besë, dëmtim që e ka lënë jashtë grupit të futbollistëve në stërvitje. “Besëlidhja tashmë është konsoliduar pas rifreskimit që pësoj edhe në merkaton e janarit dhe po bëhet edhe më agresive, këtë po e tregon edhe me rezultatet nga ndeshja në ndeshje. Futbollistët tashmë pothuajse janë integruar me skuadrën dhe po bashkëpunojnë shumë mirë, kjo është e rëndësishme, pasi skuadra po bëhet solide. Përpara kemi transfertën e radhës ndaj Kamzës, sfidë që gjatë gjithë javës po përgatitemi për t’ju përshtatur sa më mirë lojës së kamzalinjve dhe për më tepër në shtëpinë e tyre. Ndeshjen e parë ndaj Kamzës në Lezhë e kemi fituar me rezultat të thellë, por tashmë gjërat kanë ndryshuar dhe duhet të tregohemi tepër të vëmendshëm, nuk na lejohet dështimi, nuk mund që t’i afrohemi kreut të tabelës, duhet që patjetër ta kapim shumë shpejt, pasi kemi një objektiv për ta realizuar, që është ngjitja në Superligë”, e mbylli bisedën shkodrani Arbër Shytani.
als_Latn ltz_Latn als_Latn